Ole

**Ole** er et opprinnelig norrønt navn med opprinnelse i det urnordiske **AnulaiƀaR*, som er satt sammen av ledd som betyr «ane, stamfar» og '«etterkommer». Navnet er i dag svært vanlig i Norge og på Grønland, og er også mye brukt i Danmark.

## Etymologi
*Ole* er en norrøn variant av *Óli*, som var en norrøn kjæleform av *Ólafr* eller den yngre formen *Ólafur*. *Ólafr* var, via *ÓlæifR*, *ÁlæifR* og *Áleifr*, en variant av *Anleifr*, den norrøne formen av urnordiske **AnulaiƀaR*, dannet av **anu*, «ane, stamfar», og **laiƀaR*, «etterkommer». *Ole* er også en gammelsvensk form av *Óli* og en dansk og norsk yngre form av *Óli*.

### Navn med samme betydning
Ola, Olaf, Olafur, Olai, Olaus, Olav, Olavi, Oleif, Oleiv, Olle, Olli, Olof, Olov, Oluf, Olaug, Olava, Olave, Olea, Olefine, Oleif, Oleiv, Olena, Olene, Olette, Olevine, Olina, Oline, Oliv, Oliva, Olive, Ollaug, Olov, Oluffa, Olufine, Oløf, Olog, Oløv.

## Utbredelse
Ole er kjent brukt i Norge fra 1600-tallet og i Sverige fra 1844.

Ole var det mest brukte fornavnet på menn i Norge på hele 1700-tallet, men var da en ren skriftform av Ola og Olav. Formen Ole kom inn i talemålet frem mot de første tiårene etter 1900. Det var i 2005 om lag 33&nbsp;000 i Norge som har Ole som første eller eneste fornavn, og Ole er dermed det fjerde mest brukte mannsnavnet i Norge etter Jan, Per og Bjørn.

I Danmark var Ole et svært populært navn på guttebarn født i perioden ca. 1940–1970, spesielt på Bornholm og Sjælland og i Jylland. 

I Sverige var navnet mest brukt i 1950-årene, spesielt i Bohuslän.

Ole har navnedag 29. juli i Norge og Finland (Olsok).

Ole er i dag et svært vanlig navn i Norge og på Grønland, og er også vanlig i Danmark. Formen *Óli* er svært vanlig på Færøyene.

|}

Ole er oftest brukt i kombinasjon med andre fornavn. De vanligste sammensetningene er:
* Ole Kristian / Ole-Kristian / Ole Christian / Ole-Christian
* Ole Martin / Ole-Martin
* Ole Petter 
* Ole Marius 
* Ole Gunnar 
* Ole Erik 
* Ole Jørgen
* Ole Andreas

## Kjente personer med navnet

Personene i listen er ordnet kronologisk etter fødselsår.
* Ole Paus (1766&ndash;1855), norsk skipskaptein, reder og forretningsmann
* Ole Worm (1588&ndash;1654), dansk lege
* Ole Christensen Rømer (1644&ndash;1710), dansk astronom som målte lysets hastighet
* Ole Gabriel Ueland (1799&ndash;1870), norsk politiker
* Ole Bull (1810&ndash;1880), norsk fiolinist og komponist
* Ole Olsen (1850&ndash;1927), norsk komponist
* Ole Juul (1852&ndash;1927), norsk maler
* Ole Olsen (1863&ndash;1943), dansk filmprodusent og grunnlegger av Nordisk Film
* Ole Bærøe (1877&ndash;1943), norsk politiker
* Ole Hallesby (1879&ndash;1961) norsk professor i teologi
* Ole Singstad (1882&ndash;1969), norsk-amerikansk sivilingeniør
* Ole Berg (1890&ndash;1968), norsk oberstløytnant og sjef for 6. brigade under kampene i Nord-Norge i 1940
* Ole Tjomsland (1895&ndash;1961), mannen bak dieselmotoren Tjomslands-dieselen
* Ole Otto Paus (1910&ndash;2003) norsk generalmajor
* Ole Nordhaug (1925&ndash;2021), norsk biskop
* Ole H. Bremnes (1930&ndash;2018), norsk dikter
* Ole Kopreitan (1937&ndash;2011), norsk freds- og miljøaktivist
* Ole Ellefsæter (1939&ndash;2022), norsk idrettsmann og OL-vinner
* Ole Danbolt Mjøs (1939&ndash;2013) norsk lege og leder for Den norske Nobelkomité
* Ole Lund Kirkegaard (1940&ndash;1979), dansk forfatter
* Ole Moen (født 1940), norsk historiker
* Ole Nydahl (født 1941), dansk lama
* Ole D. Hagesæther, (født 1941), biskop for Den norske kirkes bispedømme Bjørgvin
* Ole Olsen (født 1946), dansk motorsyklist
* Ole Paus (1947–2023), norsk forfatter, revyforfatter, musiker og sanger
* Ole Henrik Magga (født 1947), samisk politiker
* Ole Christian Kvarme (født 1948), Den norske kirkes biskop i Oslo
* Ole Lislerud (født 1950), norsk bildekunstner og kunsthåndverker
* Ole Torp (født 1951), norsk journalist
* Ole Christian Bach (1957&ndash;2005), norsk finansmann
* Ole Bornedal (født 1959), dansk filmregissør
* Ole Gunnar Fidjestøl (født 1960), norsk skihopper
* Ole Edvard Antonsen (født 1962), norsk trompetist/musiker
* Ole Evenrud (født 1962), norsk pophelt og teenpop-produsent
* Ole Kristian Furuseth (født 1967), norsk alpinist
* Ole Mauseth (født 1967), norsk kunstner
* Ole Petter Andreassen (født 1970), norsk musiker og musikkprodusent
* Ole Klemetsen (født 1971), norsk proffbokser
* Ole André Sivertsen (født 1971), norsk sivilingeniør og programleder
* Ole Gunnarson (født 1972), norsk kunstner
* Ole Gunnar Solskjær (født 1973), norsk fotballspiller
* Ole Einar Bjørndalen (født 1974), norsk skiskytter
* Ole Marius Sandberg (født 1975), norsk musiker
* Ole Børud (født 1976), norsk musiker
* Ole Alexander Mæland (født 1979), norsk filmanmelder, skuespiller og artist
* Ole Erevik (født 1981), norsk håndballspiller
* Ole Ukena (født 1983), tysk kunstner
* Ole Urdi, norsk reinjeger og fjellklatrer
* Ole Henriksen, dansk-amerikansk kosmetiker

## Annen bruk av navnet
* *[[Ole Ivars]]* – norsk danseband
* *[[Ole Brumm]]* – tegneseriefigur
* *[[Ole, Dole og Doffen|Ole Duck]]* – tegneseriefigur
* *[[Jon Blund|Ole Lukkøye]]* – alias Jon Blund
* *[[Ekstremværet Ole]]* i februar 2015

## Referanser


## Eksterne lenker